CELEX: 52021DP0005
Language: fi
Date: 2021-01-19 00:00:00
Title: Euroopan parlamentin päätös olla vastustamatta delegoidun asetuksen (EU) 2020/427 muuttamisesta siltä osin kuin on kyse Euroopan parlamentin ja neuvoston asetuksen (EU) 2018/848 liitteessä II oleviin luonnonmukaisten tuotteiden tiettyihin yksityiskohtaisiin tuotantosääntöihin tehtyjen muutosten soveltamispäivästä 4. joulukuuta 2020 annettua komission delegoitua asetusta (C(2020)08462 – 2020/2902(DEA))

10.11.2021   
            
            
               FI
            
            
               Euroopan unionin virallinen lehti
            
            
               C 456/263
            
         
      P9_TA(2021)0005
      Delegoidun asetuksen vastustamatta jättäminen: luonnonmukaisten tuotteiden tiettyihin yksityiskohtaisiin tuotantosääntöihin tehtyjen muutosten soveltamispäivä
      Euroopan parlamentin päätös olla vastustamatta delegoidun asetuksen (EU) 2020/427 muuttamisesta siltä osin kuin on kyse Euroopan parlamentin ja neuvoston asetuksen (EU) 2018/848 liitteessä II oleviin luonnonmukaisten tuotteiden tiettyihin yksityiskohtaisiin tuotantosääntöihin tehtyjen muutosten soveltamispäivästä 4. joulukuuta 2020 annettua komission delegoitua asetusta (C(2020)08462 – 2020/2902(DEA))
      (2021/C 456/28)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2020)08462),
               
            
                  —
               
               
                  ottaa huomioon komission 17. joulukuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon maatalouden ja maaseudun kehittämisen valiokunnan 14. tammikuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta 30. toukokuuta 2018 annetun Euroopan parlamentin ja neuvoston asetuksen (EU) 2018/848 (1) ja erityisesti sen 12 artiklan 2 kohdan e alakohdan, 14 artiklan 2 kohdan c alakohdan ja 15 artiklan 2 kohdan a ja d alakohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon maatalouden ja maaseudun kehittämisen valiokunnan suosituksen päätökseksi,
               
            
                  A.
               
               
                  ottaa huomioon, että meneillään oleva covid-19-pandemia ja käyttöön otetut laajat liikkumisrajoitukset ovat aiheuttaneet poikkeuksellisia ongelmia kaikille jäsenvaltioille ja viljelijöille kaikissa jäsenvaltioissa;
               
            
                  B.
               
               
                  ottaa huomioon, että asetuksen (EU) 2018/848 soveltamisen alkamispäivää, joka alun perin oli asetettu tammikuun 1. päiväksi 2021, muutettiin äskettäin asetuksella (EU) 2020/1693 tammikuun 1. päiväksi 2022;
               
            
                  C.
               
               
                  ottaa huomioon, että delegoidulla asetuksella pyritään yhdenmukaistamaan komission delegoidun asetuksen (EU) 2020/427 (2) soveltamisen alkamispäivä asetuksen (EU) 2018/848 muutetun soveltamisen alkamispäivän kanssa;
               
            
                  D.
               
               
                  katsoo, että on erittäin tärkeää, että delegoidun asetuksen voimaantuloa nopeutetaan sekaannusten välttämiseksi ja oikeusvarmuuden takaamiseksi luonnonmukaisen tuotannon alalla;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 150, 14.6.2018, s. 1.
      
         (2)  Komission delegoitu asetus (EU) 2020/427, annettu 13 päivänä tammikuuta 2020, Euroopan parlamentin ja neuvoston asetuksen (EU) 2018/848 liitteen II muuttamisesta luonnonmukaisten tuotteiden tiettyjen yksityiskohtaisten tuotantosääntöjen osalta (EUVL L 87, 23.3.2020, s. 1).